Til: Knut Fægri

Dato: 06.01.2014

EFV: Referat fra plangruppemøte, 20. desember 2013.

**Agenda for møtet:**

**1. Godkjenning av** [**referat**](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/efv-mref_130904v2.docx) **og innkalling**

**2. Status pågående aktiviteter**

**\*** Arbeidsgruppe2 **-** prosjektøkonomistyring

\* Arbeidsgruppe 3 - [detaljerte lønnstransaksjoner](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/detaljertetransaksjoner-plangruppe-27092013-v1.ppt)

\* Standard kontrakter

\* Arbeidsgruppe 5

**3. Veien videre**

**4. Møteplan våren 2014**

**5. Eventuelt**

**Tilstede:** Knut Fægri (deler av møtet), Ellen Johanne Caesar, Vebjørn Bakken, Trude Abelsen, Ingrid Sogner, Gudleik Grimstad, Jarle Nygard, Benedicte Rustad, Kristian Mollestad, Ingse Noremsaune, Thomas Evensen, Katinka Grønli, Jan Thorsen (referent)

**Forfall:** Johannes Falk Paulsen, Camilla Kuhlman

Jan ledet møtet og innledet med agendaen for møtet, Knut overtok møteledelsen fra sak 3.

**Sak 1. Godkjenning av** [**referat**](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/efv-mref_130904v2.docx) **og innkalling**

Innkalling og referat godkjent.

**Sak 2. Status pågående aktiviteter**

Ellen Johanne gikk kort gjennom status for pågående aktiviteter i arbeidsgruppe 2.

* Prosjektet har levert
	+ Endring i regnskapsføringen av prosjekter ved UiO
	+ Ny rapportpakke
	+ Felles praksis minimumsstandard for prosjektøkonomistyring
	+ Policy anbefalinger
	+ Opplæringsopplegg økonomifunksjonen
	+ Parkeringsplassen – ytterligere behov innen området
* Det er nå opp til enhetene å ta i bruk i de nye løsningene
* Gjenstående arbeid
	+ Forankring av arbeidet og minimumsstandard for eventuelle endringer før lansering hos fakultetsdirektører (januar)
	+ Ramme for opplæringsopplegg prosjektcontroller
	+ EU- og porteføljerapport prosjektleder (etter oppgradering til R12)

Følgende følges opp i linjen ved Administrativ støtte:

* + Rapportbehov og endringer (forvaltning i samarbeid med enhetene)
	+ Opplæringsopplegg prosjektcontroller (innhold)
	+ Håndtering av nye EU-prosjekter (Fagstøtte v/EU-kontoret)
	+ Test av løsning for gjentakende bilag (leiested)
	+ EFP kontroll
	+ SFF løsning for gamle SFF og andre enheter
	+ TDI og leiested

Prosjektet avsluttes som planlagt ved utgangen av januar.

**Fra diskusjonen**:

Viktig at man legger opp arbeidet på en slik måte at informasjonen når «alle».

R12-oppgraderingen – EU-malene for Horizon 2020 vil være på plass. Søknadsfristen er 15.01.2014.

Rapporter på TDI og leiested må prioriteres, en skikkelig kravspesifikasjon må utarbeides i samarbeid med enhetene. I tillegg må håndtering av TDI og leiested tas en runde i direktørnettverket for å finne en standardisert måte å gjøre det på.

Jan orienterte kort om avslutningen av arbeidsgruppe 3 – detaljerte lønnstransaksjoner.

* Arbeidsgruppen avsluttes, har levert
	+ Detaljerte transaksjoner satt i produksjon
	+ Anonymisering manuelt korrigert i 2013
	+ Rutine for videre manuell håndtering i 2014 godkjent
		- Godkjent av systemeier, regnskapssjef og lønningssjef, og største bruker (Psykologisk institutt)
	+ Iverksettes i 2014 i linjen
		- Informasjon til alle enheter i januar

**Fra diskusjonen:**

Plangruppen var fornøyd med at arbeidet endelig var sluttført.

Katinka orienterte om status på arbeidet med kontraktene.

* Trinn 1 (jan-februar 2014):
	+ Tilpasse/videreutvikle WEB basert informasjon vedrørende kontrakter slik at den er enda bedre tilpasset prosjektleder og prosjekteiers behov
		- Juristene ved FA og USIT lager i samarbeid et utkast til 'grafisk veiledning' for valg av type kontrakt og 'skjema' for utvalgte standardmaler
		- Juristene ved FA lager utkast til justert informasjon på web ang kontrakter som er tilpasset utkast til grafisk veiledning og skjema

**Fra diskusjonen:**

Jan kontakter USIT for å få på plass ressurser fra teknisk side.

Vebjørn orienterte om oppstarten av arbeidsgruppe 5. Arbeidsgruppen har hatt sine første møter. Det har ikke kommet noen innvendinger mot mandatet så arbeidsgruppen jobber videre innenfor det opprinnelige mandatet.

Det planlegges å gjennomføre presentasjoner av UHN systemet som benyttes på OD, samt at SINTEF skal inviteres for å presentere sin løsning.

Plangruppen tok statusrapporteringen til etterretning.

**Sak 3: Veien videre**

Knut gikk kort gjennom hovedpunktene i notatet han har skrevet til møtet med forskningsdekanene den 7. januar 2014. Forskningsdekanene skal i møtet redegjøre for organiseringen av forskerstøtten ved sitt fakultet og gi innspill til veien videre. Knut ønsket plangruppens tilbakemelding på notatet.

**Fra diskusjonen:**

Plangruppen mente dokumentet var bra, det ga en god beskrivelse av området og utfordringene i tiden fremover. Plangruppen ga en del innspill på korrigeringer i dokumentet, Knut innarbeider disse i dokumentet før det sendes til forskningsdekanene i forkant av møtet.

**Sak 4. Møteplan 2014**

Jan viste et førsteutkast til møteplan for 2014. Planen må justeres noe, bl.annet pga møtekollisjoner med møter i Strategisk koordineringsutvalg. Jan sjekker og sender invitasjoner til plangruppemøter frem til sommeren 2014 i Notes.

**Sak 5: Eventuelt**

Ingen saker under eventuelt

Neste møte er satt til 20.01.2014 kl 15:00 – 16:30 (Kollegierommet, 10. etg Lucy Smiths hus)

Oslo 07.01.2014

Jan Thorsen, referent